Amptenaar skiet homself by parlement | Maroela Media
'n Werknemer van die parlement het homself vanoggend in sy kantoor op die parlementsterrein in Kaapstad doodgeskiet.
Die man, wat 'n senior amptenaarspos aan die parlement beklee het, se naam is in parlementêre kringe bekend, maar sy naam word weerhou tot sy familie volledig in kennis gestel is.
Die voorval het laatoggend in Pleinstraat 90, 'n gebou op die parlementêre perseel, plaasgevind.
Tans is verskeie noodvoertuie op die leiklippe voor die gebou geparkeer.
Volgens kollegas het die man, wie se pos uiters stresvolle werk insluit, gekla oor erge werksdruk.
Dit is nie seker wanneer die oorledene die vuurwapen by die gebou ingesmokkel het nie. Die gebou is aan streng veiligheidsmaatreëls onderworpe, maar omdat die man baie senior veiligheidsklaring gehad het, is dit moontlik dat hy nie persoonlik ondersoek is nie. Soortgelyke voorvalle van mense wat wederregtelik vuurwapens by die parlement inneem, het ook al voorgekom.
Die speaker van die Nasionale Vergadering, Baleka Mbete, het haar medelye uitgespreek en sal die familie besoek nadat die man se naam amptelik bekend gemaak is.
Dit is tragies. Ek hoop nie die Zondo kommissie het by die amptenaar gespook nie.
stress oor erge werksdruk en hy werk in die staatsdiens??? Iets maak definitief nie sin nie. daar MOET n ander, dalk meer huislike rede wees. NIEMAND in die staatsdiens se werk is stresvol en vol druk nie. Dis n geagteroorsittery die hele dag, meld laat aan vir werk, waai vroeg op n vrydag en bly maandag weg en NIKS word daaraan gedoen nie. diegene wat nog verantwoordelik is en oor oor sulke gedrag kla, moet gedurig hoor "but you don't understand our culture". Dis hoekom ek weg is uit die staatsdiens.
Stress word ook veroorsaak deur frustrasie. Om in vandag se staatsdiens te probeer werk is net frustrasie.
Wat het Tsafendas hiermee te doen?
IK wat probeer jy se?
Gebruik tussen die ore dat Tsafendas ook die parlement in is en Verwoerd vermoor het. Dus en m.a.w. kan sekuriteit omseil word. Tevrede?
My oorspronklike kommentaar het gesneuwel.
Baie streng veiligheids maatreels????? Niks werk indien dit nie behoorlik toegepas word nie !!
'…aan die parlement beklee het'. (?)
Koos ek dink jy vat n VET kans. Nie almal doen dit so nie.
Met respek gese. Hoekom het amptenaar nie vir Malema vir tee genooi nie.
Is daar nie 'n Afrikaanse woord vir 'speaker' nie?
Hierdie onbevoegde en patetiese ANC regering frustreer en stres almal uit. Die amptenaar was seker so gefrustreer om met die klomp lui gatte in die parlement te werk dat dit hom tot die daad gedryf het.